Krasnodar-Strandberg om det russiske dopingsjokket: - Blir mer testet enn i Tippeligaen
Om det er fordi at minst 17 russiske idrettsstjerner er tatt for det ulovlige stoffet meldonium de siste ukene vet han ikke. Men Strandberg påpeker at antidopingarbeidet virker seriøst. – Det er ingen fotballspillere som har vært involvert i dopingskandalen i Russland. Vi blir testet titt og ofte. Etter at jeg kom til Krasnodar og den russiske ligaen er jeg blitt testet mye mer enn hva tilfellet var i Norge og Tippeligaen, sier Stefan Strandberg. Han forteller at han er tatt inn til dopingkontroll i WADA-regi i forbindelse med Europa League (Krasnodar slått ut av Sparta Praha). Og samlinger i utlandet. I tillegg dukker russiske dopingjegere opp til uanmeldte kontroller i forbindelse med hjemlige ligamatcher. Les også: Russisk sportsminister beordret manipulerte prøver– Har du tillit til russisk antidopingarbeid etter det som er avdekket. Med påstand om beordret manipulering av dopingprøver i forbindelse med blant annet OL? – Jeg har for lite kunnskap til å gi et konkret svar på det. Men Krasnodar spiller årlig i europeiske turneringer. Da er det umulig å skjule noe. I hvert fall er det slik jeg tenker, sier Strandberg. Til sommeren er det ett år siden har forlot Rosenborg til fordel for Russlands Premier League. Etter EM-suksessen med U21-landslaget i Israel i 2013 – hvor Norge fikk bronse sammen med Nederland – har sørlendingen ikke fått rare tilliten på A-landslaget. Fire kamper står han bokført med. Han har havet i køen bak Vegard Forren (Molde), Even Hovland (Nürnberg) og Håvard Nordtveit (Borussia Mönchengladbach).Foran kveldens treningskamp mot Estland i Tallinn – den første landskampen etter den smertefulle nedturen i EM-playoff mot Ungarn – håper Strandberg at Per-Mathias Høgmo skal satse på ham med tanke på den kommende VM-kvalifiseringen. Den starter tøft nok, mot regjerende verdensmester Tyskland på Ullevaal 4. september. – Det bør være gode muligheter. Selvfølgelig er det gode spillere som jeg konkurrerer mot. Jeg spiller på et godt lag i en av Europas beste ligaer, og sånn sett burde det være gode sjanser for landslagsspill, sier Strandberg. Tidligere Russland-proff, Jørgen Jalland, fortalte i et intervju med Nettavisen om et temmelig hysterisk liv i Rubin Kasan hvor overtroen var så sterk at det bikket over til det mest komiske. Strandberg bekrefter at det er en del rariteter i Krasnodar. Blant annet er det strengt forbudt å plystre. Det betyr ulykke ifølge folk i klubben. Etter den fryktelige flyulykken utenfor byen hvor 62 mennesker mistet livet i forrige uke er svært mange i tillegg preget av sorg, forteller Strandberg. – De får helt panikk hvis jeg plystrer. Da blir det banning og fullt kaos. Plystring kan føre til at hele formuen ryker er jeg blitt fortalt, sier Strandberg, og trekker på smilebåndet. Kanskje han skal passe seg i så måte. Det er blitt hevdet at 25-åringen har signert en fireårig avtale verdt 70 millioner kroner. Innholdet i kontrakten avstår Strandberg fra å kommentere. Les også: Mørk såååå stolt av Krasnodar-avtalenMen han snakker gjerne om savnet av kjæresten og håndballstjernen Nora Mørk. Etter Rio-OL innleder hun et nytt kapittel, og går fra Larvik til ungarske Györ. Da blir det kortere vei til hverandre for toppidrettsparet. – Vi skulle gjerne vært mer sammen, men samtidig føler vi oss veldig privilegerte, som er såpass gode i hver vår idrett. Vi må gjøre det som er best for karrieren. Når Nora kommer til Györ er det bare en time og 45 minutter med fly fra Wien til Krasnodar med direktefly, sier Stefan Strandberg.
Russiske idrettsstjerner går i dopingfella. Landslagsspiller Stefan Strandberg (25) - og midtstopper i FK Krasnodar - opplever hissige dopingjegere.